La Biblioteca d’Adults acull l’estàtua de terracota que simbolitza l’al·legoria de la llibertat
2025-07-24

Després de la seua restauració per part de l’artista local Vicente Espinosa Carpio, ja es pot contemplar a la Biblioteca d’Adults de Burjassot una antiga estàtua de terracota que simbolitza una al·legoria de la llibertat.

Aquesta estàtua, de gran valor cultural per al municipi, s’ha recuperat gràcies a l’acció de la Regidoria de Cultura i Joventut i Patrimoni de l’Ajuntament de Burjassot, dirigida per Javier Naharros, que ha sigut l’encarregada de gestionar la seua restauració i de situar-la en un dels espais que congrega major nombre de visitants del municipi, la Biblioteca d’Adults.

La citada estàtua estava situada en un edifici industrial construït a la fi del segle XIX que va ser una fusteria en la Plaça de la Constitució de Burjassot.